open-index/open-wikipedia-markdown huggingface dataset:
Kalyeserye

An **Kalyeserye** iyo an soap opera parody segment na inere nin live sa pang-udtong variety show sa Filipinas na pig-aapod na Eat Bulaga! sa GMA Network.  Nakasentro an mini-show sa AlDub, sarong piksyunal na mag-ilusyon — o "love team" bilang komun na midbid sa Filipinas — ninda Alden Richards asin si "Yaya Dub" na iyo an karakter ni Maine Mendoza na kun saen an duwa nag-oolay sa paagi kan pag-lip sync sa manlaenlaen na pop songs asin audio clip kan mga pelikula siring man an mga mensaheng nakasurat, asin nag-iinteract sana sa split screen frame kan pasale. Si Richards parating nakabase sa Broadway Centrum studio kan Eat Bulaga! sa Quezon City, Metro Manila mantang si Mendoza nagbabiyahe sa manlaenlaen na panluwas na lokasyon.

An "Kalyeserye" iyo an kawat sa katagang Filipino na *[[Philippine television drama|teleserye]]* (television series) asin iyo an portmanteau kan Tagalog na mga kataga na *kalye* (tinampo, gikan sa Spanish *calle*) asin *serye* (series, *serie*). Iyan an ginibong kataga ni Joey de Leon, saro sa mga pangenot na hosts kan *Eat Bulaga!*, tanganing magpanongod sa lokasyon sa luwas kan studio, na kun saen sa parati pigkukua sa luwas sa mga tinampo kan Metro Manila o sa mga probinsya kan Filipinas na nagsisirbi bilang hararayong setting kan parody segment.

Naporbaran kan porsyon na magin matrayumpo sa kapwa sa broadcast television asin social media, na nagresulta sa sarong signipikanteng pagdugang kan paradalan asin kasikatan kan *Eat Bulaga!* sa saiyang ika-36 na taon sa alingan kan Filipinas. Dugang pa, iyan nakakontribwir nin marhay sa paglangkaw kan karera ninda Richards asin Mendoza.

Pansamantalang nagtapos an Kalyeserye kaidtong Septyembre 3, 2016 asin buminalik kaidtong Oktobre 15, 2016, pagkatapos kan sarong bulan na pahingalo. An segment nagkaigwa nin hiatus kaidtong Septyembre 3, 2016, asin an bilog na segment nagtapos kaidtong Desyembre 17, 2016.

## Toltolan
Maine Mendoza

Si **Nicomaine Dei Capili Mendoza-Atayde** (namundag: Marso 3, 1995), midbid man bilang si **Maine Mendoza**, iyo an Pilipinong aktres asin personalidad sa telebisyon. Midbid siya huli sa saiyang viral na Dubsmash na bidyo asin sa saiyang papel bilang si "Yaya Dub" sa segment kan pang-udtong realidad na pasale na Eat Bulaga! "Kalyeserye", dating inere sa GMA Network asin sa bilog na kinaban via GMA Pinoy TV. An saiyang kasikatan parating piglaladawan bilang phenomenal asin bakong kombensyonal huli sa bakong iskripted na pagkabilog kan AlDub na sarong piksyunal na mag-ilusyon sa Eat Bulaga! kaidtong Hulyo 16, 2015, kun saen siya pinades ki Alden Richards. An AlDub iyo an portmanteau kan ngaran ni Richards asin an karakter ni Mendoza sa "Kalyeserye".

Bako sana sa Eat Bulaga!, Si Mendoza natampok man sa pelikula kaidtong 2015 na My Bebe Love: #KiligPaMore, kun saen siya nanggana bilang Best Supporting Actress sa ika-41 na Metro Manila Film Festival. Siya an pangenot na aktres sa pelikula kaidtong 2016 na Imagine You & Me, kun saen siya an nagsurat asin kuminanta kan theme song. Igwa nin pasyon o hilig sa pagsurat si Mendoza, minsan ngani siya nagin sarong blogger bago siya nakalaog sa show business. Kaidtong Oktobre 2017, nagrilihir siya kan saiyang enot na autobiographical na libro na igwa nin titulong *Yup, I Am That Girl*, na iyo an bakong filtered na bersyon kan saiyang personal na bilog *Pessimistic Optimist Bella*.

## Toltolan
AlDub

An **AlDub** iyo an supercouple kan Filipinas na kun saen enot iyan na naglataw sa porsyon na Kalyeserye kan segment na "Juan for All, All for Juan" kan variety show na Eat Bulaga! Inapod man sindang "phenomenal love team" huli sa saindang paglangkaw kan popularidad pagkatapos na sinda aksidenteng ipades kan Hulyo 16, 2015 na episodyo kan porsyon na Problem Solving kan "Juan for All, All for Juan" na sa huri nagin enot na episodyo kan Kalyeserye. An AlDub ginuno gikan sa portmanteau kan karakter kan tandem sa Kalyeserye, igwa nin ngaran na Alden Richards, na igwa nin papel kan fictionalized na bersyon niya, asin Yaya Dub (**D**ivina **U**rsula **B**okbokova Smash, sarong playful na reverse-acronym kan Dubsmash), na piggampanan kan Reyna kan Dubsmash na si Maine Mendoza, na sa kapinonan dai nagtataram asin nagkikipag-olay sana sa paagi kan pag lip-sync.

Kapwa sinda nag-ayon sa pagigin cast kan programa kaidtong 2015, si Richards enot na naglataw bilang host kan Eat Bulaga! segments, siring kan porsyon na "That's My Bae"; mantang si Mendoza orihinal na naglataw bilang si Yaya Dub sa porsyon kan pasale na"Problem Solving". Pagkatapos na sinda magtuparan kaidtong Septyembre 2015 asin si Yaya Dub nagtogot na magtaram, an interaksyon kan couple bako nang limitado sa split screen asin lip-syncing.

Sa luwas kan Kalyeserye, sinda man giraray an pigpapanongdan bilang AlDub maski na ngani dai na ninda piggagampanan an saindang mga karakter sa Kalyeserye.

Nagin sinda endorser nin produkto asin naglataw sa mga pelikula, urog na sa *[[My Bebe Love: #KiligPaMore]]* asin an saindang solong pelikula na *[[Imagine You & Me]]*.

Kaidtong 2017 nagtampok an AlDub nin sarong romantikong komedyang teleserye na *[[Destined to Be Yours]]*, na inere kaidtong Pebrero 27, 2017 sagkod kaidtong Mayo 26, 2017.

## Toltolan

## Urog pang mababasa
*
*
*
*
Roman Golovchenko

Si **Roman Alexandrovich Golovchenko** (namundag 10 Agosto 1973) sarong Belarusong politiko na nagseserbing Primer Ministro poon pa kan 4 Hunyo 2020.

## Toltolan
Alden Richards

Si **Richard Reyes Faulkerson Jr.** (namundag: Enero 2, 1992), bantog bilang si **Alden Richards**, iyo an sarong Pilipinong aktor, host, ambassador, recording artist, product endorser, producer asin entrepreneur. Siya binansagan bilang "The Asia's Multimedia Star" pagkatapos na makaresibe nin Asian Star Prize na gawad sa ika-14 na Seoul International Drama Awards kaidtong 2019 para sa acting.

Si Richards nagin bantog kan siya pinades ki Maine Mendoza, kun saen siya nagin saro sa saindang loveteam, AlDub. An saiyang mga notableng trabaho kabali an *[[Tween Hearts]]*, *[[One True Love (TV series)|One True Love]]*, *[[Carmela (TV series)|Carmela]]*, *[[The Road (2011 film)|The Road]]*, *[[Ilustrado (TV series)|Ilustrado]]*, *[[Imagine You and Me]]*, *[[Victor Magtanggol]]*, *[[Hello, Love, Goodbye]]*, *[[The Gift (2019 Philippine TV series)|The Gift]]*, *[[The World Between Us (Philippine TV series)|The World Between Us]]* asin *[[Start-Up PH]]*. Bilang sarong recording artist, siya nagrilihir nin albums asin singles sa irarom kan Universal Records asin GMA Music.

## Toltolan
Seoul International Drama Awards

An **Seoul International Drama Awards** (), midbid nin simple bilang **SDA**, iyo an taonan na seremonya nin paggawad na basado sa Seoul, South Korea na nag-oonra sa tibay sa produksyon nin drama sa telebisyon sa bilog na kinaban.

## Toltolan
Syarhey Rumas

Si **Syarhey Mikalayevich Rumas** (, ; namundag 1 Desyembre 1969) sarong Belarusong  politiko asin ekonomista na nagserbing Primer Ministro nin Belarus poon 18 Agosto 2018 abot 3 Hunyo 2020.

## Toltolan
Yaya Dub

Si **Yaya Dub** iyo an piksyunal na karakter sa Kalyeserye porsyon kan "Juan for All, All for Juan" na segment kan Eat Bulaga! na ginampanan ni Maine Mendoza. Enot na naglataw si Yaya Dub sa Problem Solving porsyon kan "Juan for All, All for Juan" kaidtong Hulyo 4, 2015 na iyo an alalay ni Lola Nidora (piggampanan ni Wally Bayola) asin iyo an kursunada kan fictionalized na bersyon ni Alden Richards. Kaidtong Hulyo 16, 2015 na episodyo kan Kalyeserye, an love team kan Yaya Dub asin Alden binansagan na AlDub. Si Yaya Dub siring man an ibang mga karakter kan Kalyeserye tinogdas ni Benny Ferre, an malinalang na pamayo kan *Eat Bulaga!*. Minsan ngani an terminong Kalyeserye ginibo ni Joey de Leon.

## Toltolan
Buhay na mayong agom

An **buhay na mayong agom** iyo an kamugtakan na boluntaryong dai nag-aagom, dai nanggad nakikipagkitoan parating sa relihiyosong dahilan. Parati iyan na asosyado sa papel kan sarong relihiyosong opisyal o deboto. Sa saiyang hayakpit na termino, an celibacy pig-aaplikar sana sa mga tawo na kamugtakan na mayong agom iyo an resulta kan sagradong tuga, akto nin renunciation, o relihiyosong konbiksyon. Sa mahiwas na sentido, iyan komun na nasasabòtan tanganing mangahulogan sana nin abstinence sa sekswal na aktibidad.

## Toltolan
Bukid Athos

An **Bukid Athos** iyo an bukid sa rawis kan Athos sa norte-subangan kan Gresya. Iyo iyan an importanteng sentro kan monastisismo kan Subangan na Ortodokso. An bukid asin an kadaklan kan Rawis kan Athos piggogobyernohan kan Awtonomong Rehiyon kan Gresya sa paagi kan monastikong komunidad kan Bukid Athos, na kun saen iyan yaon sa irarom kan direktang hurisdiksyon kan Ecumenical Patriarch kan Constantinople. An natatada sa peninsula nagbibilog nin kabtang kan munisipyo nin Aristotelis. Pigbabawal an paglaog kan mga babayi sa rona na piggogobyernohan kan monastikong komunidad segun sa ley kan Gresya asin kan relihiyosong tradisyon.

## Toltolan
Lista kan mga syudad sa Afghanistan

An solamenteng syudad sa Afghanistan na igwa nin populasyon na labi sa sarong milyon katawo iyo an kabisera kaini, Kabul. An mga natatada iyo an mga mas sadit na syudad asin banwaan. Segun sa CIA, pigtataya na igwa nin 31, 822, 858 katawo an nakaistar sa nasyon. Sa numerong ini, an anom na milyon pigreport na nakaistar sa lugar na urban asin an natatada iyo an nakaistar sa lugar na rural o kanayunan.

## Lista
An lista sa ibaba nagpapahiling nin mga 19 na syudad kan Afghanistan sa paagi kan populasyon.

## Toltolan
Hipersekswalidad

An **hipersekswalidad** iyo an ngana na parati o bigla sanang naglalangkaw an libido. Kontrobersyal iyan kun dapat daw iyan na i-ayon bilang sarong clinical diagnosis na piggagamit kan mga propesyonal sa mental healthcare. An mga dating terminong piggagamit iyo an **nimpomanya** asin **satiryasis** para sa mga kondisyon sa mga babayi asin lalaki.

An hipersekswalidad posibleng sarong pangenot na kondisyon, o sintomas nin saro pang medikal na helang o kamugtakan; por ehemplo, an Klüver–Bucy syndrome o bipolar disorder. An hipersekswalidad posible man na presente bilang sarong side effect nin medikasyon siring kan droga na piggamit tanganing bulongon an Parkinson's disease. An mga kliniko nangangaipo pang maabot an consensus sa kun pàno an marhay na pagladawan sa hiperseksawalidad bilang sarong pangenot na kondisyon, o tanganing madeterminaran an tamang pagladawan sa siring na mga gawe asin impulses bilang sarong suhay na pathology.

## Toltolan
Karl Wallenda

Si **Karl Wallenda** (Enero 21, 1905 – Marso 22, 1978) iyo an Aleman-Amerikano na high wire artist. Siya an kagtogdas kan The Flying Wallendas, sarong daredevil na tropang sirkus na myembro na nagperform nin delikadong stunts na harayo sa salóg, parating mayong safety net.

## Personal na buhay
Namundag si Wallenda kaidtong 1905 sa Magdeburg, Alemanya, aking lalaki ninda Kunigunde (Jameson) asin Engelbert Wallenda. Nagpoon siyang magperform kaiba an saiyang pamilya sa edad na anom.

## Kagadanan
Maski ngani nagin imbwelto sa nagkapirang trahedya sa akto kan saiyang pamilya Despite, pinadagos man giraray ni Wallenda an saiyang mga stunts. Kaidtong 1978, sa edad na 73, pinorbaran ni Wallenda na maglakaw sa pag-ultanan kan duwang torre nin sampolong eskalon na Condado Plaza Hotel sa San Juan, Puerto Rico, sa sarong alambreng nakaunat nin 121&nbsp;ft (37 metros) sa ibabaw nin salóg. Bilang resulta kan makusog na duros asin dai nakagakot nin marhay an alambre, nawàran siya nin balanse asin nahulog durante kan pagpurbar. Si Wallenda dineklara na gadan pagkatapos na nag-abot an saiyang hawak sa ospital. Dai ini pinahiling sa mga istasyon nin telebisyon, alagad sarong film crew gikan sa lokal na istasyon WAPA-TV sa San Juan kinuahan an pagkahulog na may narasyon kan anchorman na si Guillermo José Torres.

## Toltolan
The Flying Wallendas

An **The Flying Wallendas** iyo an circus act asin grupo nin daredevil stunt performers na nagperform sa highwire acts na mayo nin safety net. Midbid sinda enot bilang ***The Great Wallendas***, alagad an presenteng ngaran iyo an nagin ginibong ngaran kan prensa kaidtong dekada 1940 asin nagdanay poon kaidto.

## Kasaysayan

Si Karl Wallenda namundag sa Magdeburg, Alemanya, kaidtong 1905 sa dati nang pamilya nin nagsisirko, asin nagpoon na magperform sa edad na anom. Mantang siya tin-edyer pa sana sinimbag niya an ad para sa sarong "hand balancer na may kusog nin boot." An saiyang ano na si Louis Weitzman, tinukdoan siya kan kalakaran. Kaidtong 1922, ginibo ni Karl an saiyang sadiring akto kaiba an saiyang mga tugang na lalaki na sinda Herman, Joseph Geiger, asin sarong tin-edyer na babayi na si Helen Kreis, na sa huri nagin niyang agom.

## Toltolan
Sarah E. Goode

Si **Sarah Elisabeth Goode** (1855 – Abril 8, 1905) sarong Amerikanong entrepreneur asin imbentor. Siya an saro sa pinakaenot na Apro-Amerikanong makaresibi nin Estados Unidos na patente, na saiyang naresibi kan 1885 para sa saiyang imbentong kabinet na higdaan.

## Biograpiya
 
Namu7ndag kan 1855 sa Toledo, Ohio sa mag'agom na si Oliver asin Harriet (Kaufman) Jacobs, si Goode dati pangaran Sarah Elisabeth Jacobs. Kan siya hubin pa, an saiyang ama nagtrabaho komo waiter, asin saiyang ina nag'aasikaso sa harong. An saiyang ina nagsirbe man organisador kan Ohio Anti-Slavery Society sa Toledo, na yaon sana sa tungod kan Underground Railroad. Dikit an kaaraman dapit sa pagkaaki niya, alagad bago an 1870, an pamilya ni Goode naghubo' sa Chicago, Illinois, asin an saiyang ama nagpoon nang magtrabaho sa pagpanday sa kahoy. Duman saiyang naagom si Archibald Goode asin nagkaigwa siyang mga aki igdi. An mga aki ninda iyo sa Estella, Inza (or Inez), Harriet (Hattie), Edna, asin Sarah Goode. Si Archibald nagtatrabaho bilang paratugdok asin parapakaray nin upholstery asin sinda na Sarah nagbukas nin tindahan sa mwebles.

## Toltolan
Karl Edward Wagner

Si **Karl Edward Wagner** (Desyembre 12, 1945 – Oktobre 14, 1994) iyo an Amerikanong parasurat, pararawitdawit, Editor, asin publisher nin horror, science fiction, asin heroic fanfasy, na namundag sa Knoxville, Tennessee asin orihinal na nagtuod bilang sarong psychiatrist. Nagsurat siya nin nagkapirang dark fanfasy asin horror na istorya. Bilang sarong Editor, tinogdas niya an tulong bolyum nin set ni Robert E. Howard na *Conan the Barbarian* fiction na ibinalik sa saiyang orihinal na porma bilang nakasurat, asin in-edit an pinakahalabang nagdadalagan asin naglaladawan nin genre na *The Year's Best Horror Stories* na serye para sa *DAW Books*. An saiyang *Carosa publishing company* nag isyu nin apat na bolyum kan pinakamaurag na istorya kan ibang mga mayor na awtor kan pig-aapod na Golden Age pup magazines. Posible na siya nagin bantog huli sa saiyang mga tinogdas na serye nin mga istorya na nagtampok kan karakter ni Kane, the Mystic Swordsman.

Minsan siring siya igwa nin digri sa psychiatry, siya nagin delusyunal sa medical propesyon, an sarong disenchantment evidence sa mga istorya na "The Fourth Seal" asin "Into Whose Hands". Ilinadawan niya an saiyang personal na pilosopiya bilang nihilistic, anarchistic asin absurdist, asin claimed, bakong seryosong marhay, na may kinaaraman sa "sarong kompositor nin opera na nginaranan na Richard". Inomaw man ni Wagner an sine nin Sam Peckinpah, nagsasabi na "Pigsasamba ko an pelikula na "The Wild Bunch".

## Toltolan
Karl Weierstrass

Si **Karl Theodor Wilhelm Weierstrass** (Oktobre 31, 1815 — Pebrero 19, 1897) iyo an Aleman na matematiko na parating pigsasabi na iyo an "ama kan modernong analisis". Sa ibong kan saiyang paghale sa unibersidad na mayo nin digri, inadalan niya an matematika asin nagtuod sa sarong maestra sa eskwelahan, sa kahurihurihi siya nagtukdo nin matematika, pisika, botanya asin gymnastics. Sa huri siya nakaresibi nin honoraryong doctorate asin nagin propesor nin matematika sa Berlin.

Saro sa dakol na ibang kontribusyon, si Weierstrass ginibong pormal an kahulugan kan "continuity of a function asin complex analysis, pinatunayan an intermediate value theorem asin an Bolzano—Weierstrass theorem, asin ginamit an huri sa pag-adal kan katangian kan continuous functions on closed bounded intervals.

## Toltolan
Pampublikong ospital

An **pampublikong ospital** iyo an ospital na kun saen an gobyerno iyo an kagsadiri asin pigpopondohan nin bilog kan gobyerno asin nagtatrabaho na kwarta kan mga tagabayad nin buhis an piggagamit tanganing pondohan an healthcare initiatives. Sa ibang nasyon, an siring kaining ospital nagtatao nin medical care na mayong bayad sa mga pasyente, gobyerno an nagbabayad kan gastos asin sweldo gamit an government reimbursement.

An lebel kan pagsadiri kan gobyerno sa ospital posibleng, lokal, munisipal, estado, rehiyonal, o nasyunal, asin an eligibility para sa serbisyo, bako sanang para sa emerhensya, posibleng available sa mga residente na bakong namamanwaan.

## Toltolan
Carl Michael Ziehrer

Si **Carl Michael Ziehrer** (bihirang ibaybay **Karl Michael Ziehrer**) (Mayo 2, 1843 — Nobyembre 14, 1992) iyo an Austrianong kompositor. Sa saiyang bilog na buhay, saro siya sa pinakamaisog na karibal kan pamilyang Strauss; urog na si Johann Strauss II asin Eduard Strauss.

## Toltolan
Albert Murray (parasurat)

Si **Albert L. Murray** (Mayo 12, 1916 – Agosto 18, 2013) sarong Amerikanong literaryo asin musikang kritiko, nobelista, parasaysay, asin biograpo. An saiyang mga libro kabali an *The Omni-Americans*, *South to a Very Old Place*, asin *Stomping the Blues*.

## Biograpiya
### Kaamayi nin buhay
Si Murray namundag sa Nokomis, Alabama. An saiyang tunay na ina, Sudie Graham, pinaampon siya sa mag'agom na si Hugh asin Mattie Murray. Siya nmagdakula sa Magazine Point area nin Mobile, Alabama.

Siya nag'atender sa Tuskegee Institute sa scholarship asin naresibi an degree na B.S. sa edukasyon kan 1939. Saro sa saiyang kapwa estudyante iyo si Ralph Ellison, na ngapit susuraton an nobelang *[[Invisible Man]]* (1952), na nagtugdas kan saiyang reputasyon asin nagtao saiya nin lawigbuhay na pigkakakitaan.

Si Murray madalian nag'enrol sa graduate program sa University of Michigan bago nagbalik sa Tuskegee kan 1940 ta nagtukdo nin literatura asin komposisyon. Kan 1941, saiyang inagom si Mozelle Menefee; sinda nagkaigwang aking babae na si Michele. Manta yaon siya sa Tuskegee, natapos niya an dagdag na graduate work sa Northwestern University kan 1941 asin sa University of Paris kan 1951.

## Toltolan
Kompositor

An **kompositor** iyo an sarong tawo na nagsusurat nin musika. An termino urog na ginamit tanganing iindikar an mga kompositor kan Pansolnopan na klasikal na musika, o sinda na nagkokomposo huli ta iyo iyan an saindang okupasyon.

## Toltolan
Pandemya kan COVID-19 sa Rehiyon Bikol

An **pandemya kan COVID-19 sa Rehiyon Bikol** iyo an kabtang kan pandemya sa bilog na kinaban kan coronavirus disease 2019 () kawsa kan severe acute respiratory syndrome coronavirus&nbsp;2 (). An birus nakaabot sa Rehiyon Bikol kaidtong Marso 27, 2020, kan an enot na kaso kan helang kompirmado sa Albay.

## Kaso
Kinumpirma kan Department of Health (DOH) kaidtong ika-27 kan Marso iyo an nagpositibo sa COVID-19 an Legazpi sa probinsya kan Albay lunad sa 48 taon na edad na babayi na dinara sa Bicol Regional Training and Teaching Hospital sa Daraga, Albay asin sarong 48-year-old na babayi gikan sa Naga, Camarines Sur. Poon kan Marso 28 sagkod kan Abril 1, an DOH nagreport nin apat pang kaso, total nin pitong kaso.

An Catanduanes nakatala kan saiyang enot na kaso kaidtong Abril 19, sarong 63-year-old na babayi gikan sa Virac. An pasyente na nagkaigwa man nin nagin pagbyahe sa Japan inako sa Eastern Bicol Medical Center poon kan Marso 12 sagkod kan 18. Nag-abot an babayi sa probinsya kaidtong Marso 7 bago an imposisyon kan Luzon enhanced community quarantine.

An Luzon enhanced community quarantine iyo an parsyal na tinangkas, ibinaba an bilog na Rehiyon Bikol sa pangkagabsan na community quarantine na estado poon kaidtong Mayo 1. Alagad, an enhanced community quarantine inimplementar giraray sa probinsya kan Albay sa suminunod na aldaw.

An enot na naitalang kaso kan Camarines Norte iyo an pag-anunsyo kaidtong Mayo 11. An kaso iyo an sa sarong residente kan Labo na nakaranas sa primero kan mga sintomas kaidtong Abril 27 asin nagpasiring sa Camarines Norte Provincial Hospital kaidtong Mayo 4 para sa konsultasyon. Tulong aldaw pagkalihis an enot na nakompirmang kaso sa Sorsogon inanunsyo, na iyo an sa sarong seafarer na uminabot gikan sa Florida sa Estados Unidos.

Nakatala an Masbate kan saiyang enot na duwang kaso kaidtong Hunyo 27, kan sarong lalaki na haleng Taguig sa Metro Manila, asin sarong 1-year old na aki gikan sa Naga, Camarines Sur.

## Estadistika



## Kasimbagan
An Bicol Regional Diagnostic and Reference Laboratory (BRDRL) sa Legazpi nakapagtest nin susupetsadong kaso nin COVID-19 sa rehiyon na igwa nin kapasidad na magkondusir nin 40 sagkod sa 60 test aro-aldaw. Kaidtong Hunyo 5, nag-upgrad an pasilidad tanganing iyan makaokondusir nin 500 tests an kada aldaw.

## Toltolan
Kurbata

An **kurbata** iyo an sarong pidaso nin tela na sinusu'lot para sa dekoratibong katuyohan sa palibot kan liog, nakabugtak sa irarom kan an kwelyo asin binugkos sa halonan, asin parating nakakalaykalay sa daghan.

Tradisyonal sinusu'lot an kurbata na an mga butones kan kamiseta nakasara, asin an bugkos nakabugtak sa pag-ultanan kan collar points.

## Toltolan
Pag-omaw

An **pag-omaw** iyo an sarong porma nin sosyal na interaksyon na nagpapahayag nin pagmidbid, pag-asegurar o paghanga. Pigpapahayag an pag-omaw nin berbal siring man sa paagi kan tataramon kan hawak (ekspresyon nin lalawgon asin hiro kan kamot o hawak).

An pag-omaw pigtatao sa gabos na social hierarchy, asin sa laog kan ingroup asin pasiring sa outgroup; saro iyan na importanteng aspekto sa pag-regular kan social hierarchy asin kan pagmantenir kan group cohesion, pig-iimpluwensyahan an potensyal para sa political action asin social upheaval. Kapag itinao kan sarong dominanteng indibidwal pigkukua kaiyan an porma nin pagmidbid asin pag-asegurar; kapag itinao kan sarong submisibo sa sarong dominanteng indibidwal pigkukua kaiyan an porma nin paghanga,
o deification. An pag-omaw sa mga dios posibleng magin porma nin relihiyosong ritwal asin kaugalian (hilingon por ehemplo pamibi nin pag-omaw asin pag-omaw asin pagsamba).

## Toltolan
Ngisi

An **ngisi** iyo an ekspresyon nin lalawgon na nagpoporma sa pangenot sa paagi kan pagtiklop kan kalamnan sa gilid kan nguso. An ibang pag-ngisi kabali an kontraksyon kan mga kalamnan sa kanto kan mata, sarong aksyon na midbid bilang *Duchenne smile*. Sa mga tawo an ngisi nagpapahayag nin delight, sociability, kaogmahan, kagayagayahan, o amusement. Saro iyan na nalalaen sa kaagid alagad parating bakong boluntaryong ekspresyon nin anxiety na midbid bilang grimace. Minsan siring sa cross-cultural na pag-aadal nagpapahiling na an pag-ngisi iyo an paagi kan komunikasyon sa bilog na kinaban, igwa nin dakulang pagkakalaen sa manlaenlaen na kultura, relihiyon, asin sosyedad, na piggagamit an pag-ngisi para sa pagpasabot nin pagkaribong o pagkapasupog.

## Toltolan
Kamundagan ni Jesus

An **kamundagan ni Jesus** iyo an piglaladawan sa biblikal na gospel ni Lukas asin Mateo. An duwang accounts nag-uuyon na si Jesus namundag sa Bethlehem sa Judea, na an saiyang ina na si Maria, engaged sa sarong lalaki na nagngangaran na Jose, na gikan sa apoon niya na si Hadeng David, asin bako niyang biyolohikal na ama, asin an saiyang pagkamundag kawsa kan divine intervention. Dakol na modernong iskolar an pigkokonsiderar an naratibong kamundagan na bakong makasaysayan huli ta sinda igwa nin kinaaraman sa teolohiya asin nagpresentar nin duwang magkaibang accounts na dai pwedeng i-harmonya sa saro sanang coherent narrative. Alagad dakol na ibang pananaw an diskusyon kan kasaysayan bilang sekondarya, huli ta an mga gospel iyo an pangenot na sinurat bilang teolohikal na dokumento imbes na chronoligical timelines.

## Toltolan
Karl Dall

Si **Karl Bernhard Dall** (Pebrero 1, 1941 — Nobyembre 23, 2020) iyo an Aleman na komedyante, parakanta, asin parapresentar sa telebisyon. An saiyang daing siring na "nakabitay" na mata kawsa kan sarong congenital ptosis.

## Pamilya
Namundag si Karl Dall sa Emden, sarong aking lalaki kan school rector asin sarong paratukdo. Pinakasalan niya an saiyang agom na si He Barbara kaidtong 1971. Igwa sindang sarong aking babayi, Janina, na nagtatrabaho bilang sarong stuntwoman sa Canada. Igwa nin duwang tugang na babayi si Karl Dall asin sarong tugang na lalaki. Nakaistar siya sa Hamburg-Eppendorf.

## Toltolan
Karl Denke

Si **Karl Denke** (Pebrero 11, 1860 — Desyembre 22, 1924) iyo an Aleman na serial killer asin kanibal na guminadan asin kinanibal an dinosenang byahero na mayong harong na uulian poon kan 1903 sagkod kan 1924. Siya an binansagan na **The Forgotten Cannibal** o **The Cannibal of Münsterberg**.

## Kaamayi kan buhay
Namundag si Denke kaidtong Pebrero 11, 1860 sa Oberkunzendorf, norte-subangan kan Münsterberg, Silesia, sa Kahadean kan Prussia (ngunyan Ziębice, Poland), sa sarong pamilya nin Aleman na paraoma. Dikit an midbid sa buhay pagkaaki ni Denke, alagad midbid siya bilang sarong silensyo asin malumanay magtaram na masakit atamanon asin padakulaon. Sa edad na 12, naglayas si Denke sa saindang harong.

## Toltolan
Urok

An **urok** iyo an natural na nakalubog na kalamnan sa parte kan hawak nin tawo, urog na sa pisngi. Nagkapirang kultura an nagtutubod na an urok sa pisngi iyo an marhay na swerte na pandagka tanganing ma-uyonan nin mga tawo na nahihiling sinda bilang atraktibo sa pisikal, alagad asosyado man sinda sa heroismo asin kainosentihan, na nagin kaiba sa mga literatura sa laog nin dakol na siglo.

An **urok** inaapod pa man sa Bikol na  **pi'lok**, **lusot**.

## Anatomiya
An mga urok parating manonompongan sa mobile tissue, asin sinda  posibleng kawsa kan pagkakalaen kan estruktura kan kalamnan sa lalawgon na midbid bilang zygomaticus major. Espesipikong an presensya kan doble  o kalamnan na bifid zygomaticus major posibleng magpaliwanag kan pormasyon kan urok sa pisngi. An pagkakalaen na bifid kan kalamnan naggikan bilang sarong estruktura gikan sa zygomatic bone. Mantang iyan nagbabiyahe paibaba, dangan iyan pigbabanga na may sarong superior bundle na piglalaog sa tipikal na posisyon sa ibabaw kan kanto kan nguso. An inferior bundle minalaog sa ibaba kan kanto kan nguso.

## Toltolan
Bituon ni David

An **Bituon ni David** iyo an pangkagabsan na pigmimidbid na simbolo kan kapwa pagkamidbid na Hudyo asin kan Hudaismo. An saiyang korte iyo an hexagram: an kompwesto nin duwang equilateral na triangulo.

Sarong pagguno sa selyo ni Solomon, na ginamit para sa dekoratibo asin mistikal na mga katuyuhan kan mga Muslim asin Kabbalistic Jews, an saiyang pag-adaptar bilang daing siring na simbolo para sa tawong Hudyo asin an saindang relihiyon nagpoon pa kaidtong ika-17 na siglo sa Prague. Kaidtong ika-19 na siglo, an simbolo nagpoon na mahiwas na gamiton sa mga komunidad kan mga Hudyo kan Subangan na Europa, uminabot sa huri na ginamit tanganing magrepresentar sa pagkamidbid na Hudyo o mga relihiyosong pagtubod. Nagin representante iyan kan Zionismo pagkatapos na iyan pilion bilang sentral na simbolo para sa bandera kan Hudyo asin sa Enot na Zionistang Kongreso kaidtong 1897.

Pag-abot kan katapusan kan World War I, nagin iyan na inakong simbolo sa bilog na kinaban para sa mga tawong Hudyo, ginamit sa mga puntod kan mga nagadan na soldados na Hudyo.

Sa ngunyan, an bituon ginamit bilang sentral na simbolo kan nasyunal na bandera kan Estado nin Israel.

## Toltolan
Sintas

An **sintas** iyo an sistema na komun na piggagamit tanganing ma-secure an mga sapatos, botas, asin iba pang sapin sa bitis. Mapupwedeng bugkoson an sintas sa manlaenlaen na korte, kadaklan korteng pana.

## Toltolan
George Washington Carver

Si **George Washington Carver** ( 1864 – Enero 5, 1943) sarong Apro-Amerikanong sayantist agrikultural asin imbentor na nagtutulod kan mga alternatibong mga pananom karibay kan gapas (cotton) asin mga ibang metodo ngani mauntok an  pagru'ru' kan  daga' . Siya saro sa prominenteng itom na sayantist kan  kaamayi nin ika-20ng siglo.

Kan siya propesor sa Tuskegee Institute, si Carver nakahaman nin mga teknik kun pano mapagantad asin mapataba an daga na hustong nagparu'ru' gibo kan uru-otro'ng pagtanom nin gapas. Gusto niyang an mga parauma mag'iba naman nin pananom, arog kan mani asin kamote, bilang iyo an pagkuanan nin pagkakan asin maparahay an saindang pagbuhay. An pinakapopular na 44 praktikal na boletin para sa parauma igwang 105 na resipe naggagamit nin mani. Dawa totoo dakul na mga taon naubos niya sa pagtulod kan manlaenlaen na produktong gamit an mani, mayo man kaini an nagin mabentang komersyal na paninda.

Maliban pa sa saiyang sibot na mapakarhay an pagbuhay kan mga parauma, si Carver lider man sa pagbusol kan inaapod na  environmentalism. Siya nakaresibi nin mga onra kan  saiyang mga trabaho, kabali diyan an Spingarn Medal kan NAACP. Sa panahon na  kanigoan an rasang polarisasyon, an saiyang kabantogan lampas pa sa komunidad kan mga itom. Siya lakop na minimidbid asin inuumaw sa komunidad nin mga puti huli kan saiyang mga naginibohan asin talento. Kan 1941, an *[[Time (magasin)|Time]]* magasin  binansagan si Carver na "Black Leonardo".

An Pelikulang de kolor ni Carver pigpitik kan 1937 sa Tuskegee Institute ni Apro-Amerikanong siruhanong si Allen Alexander idinugang sa National Film Registry kan Library of Congress kan 2019. An 12 minutong bidyo klip yaon si   Carver sa saiyang apartment, opisina asin laboratoryo, asin kairiba mga imahe kan siya nag'aatom sa saiyang hardin asin kan saiyang mga pintura.

## Toltolan
Anghel

Sa manlaenlaen na teistikong relihiyosong tradisyon, an **anghel** iyo an sarong supernatural na spiritwal na linalang na nagseserbi sa Dios.

Sa mga Abrahamikong relihiyon parating piglaladawan an mga anghel bilang mga benevolent na langitnon na tagapag-ultanan kan Dios (o Langit) asin kan sangkatawuhan. An ibang mga papel iyo an tagasurog asin naggigiya para sa mga tawo, siring kan mga anghel dela gwardya asin tagasirbi kan Dios. Piglaladawan kan mga Abrahamikong relihiyon an mga angelic hierarchies, na posibleng magkalaen sa mga relihiyon asin sekta. An ibang mga anghel igwa nin espesipikong ngaran (siring kan Gabriel o Michael) o mga titulo (siring kan seraph o archangel). Sindang pinalayas sa Langit pig-aapod na nahulog na mga anghel, laen sa heavenly host.

An mga anghel sa arte parating igwa nin korte na siring sa mga tawo na igwa nin labilabing kagayonan, minsan ngani bako sa gabos na oras siring kaini an kaso—minsan, piglaladawan sinda bilang makatakot, sa paagi na bakong tawo kun paghilingon. Pigmimidbid sinda sa mga Kristiyanong artwork na igwa nin pakpak nin gamgam, halos, asin divine light.

## Toltolan
Balkanisasyon

An **Balkanisasyon** iyo an pragmentasyon kan darakulang rehiyon o estado sa saradit na rehiyon o estado, na posibleng hostile o dai nagkokooperar sa lambang saro. An rawis kan Balkan iyo an pighihiling bilang ehemplo kan waragas na sinturon sa heopolitika, asin an Balkanisasyon iyo an klase nin pragmentasyon na politikal.

## Toltolan
Karl Ludwig Diehl

Si **Karl Ludwig Diehl** (Agosto 14, 1896 — Marso 8, 1958) iyo an Aleman na aktor sa pelikula. Nagtunga siya sa 66 na pelikula sa pag-ultanan kan 1924 asin 1957. An saiyang ama iyo si Karl Diehl, sarong Aleman na propesor sa Anarkismo.

## Toltolan
Karl Diehl (ekonomista)

Si **Karl Diehl** (Marso 27, 1864, Frankfurt—Mayo 12, 1943 sa Freiburg im Breisgau) iyo an Aleman na ekonomista asin propesor na nagtukdo poon kaidtong 1908 sagkod sa saiyang kagadanan sa Freiburg. Nagtukdo siya sa mga unibersidad kan Heidelberg asin Freiburg, midbid huli sa pagtukdo dapit sa asignaturang Anarkismo.

An nakakamotibar na pwersa sa likod kan saiyang pagigin iskolar iyo an akademya dapat na kontrahon an ideya na"...anarkismo nagrerepresentar sa sarong kriminal na sekta na kulang sa sosyal o politikal na programa..." Segun sa sarong historyador sa German reformers, nagkaigwa si Diehl nin reputasyon bilang "pinakaimportanteng awtoridad sa sosyalismo, komunismo, asin anarkismo," komparable sana ki Werner Sombart.

## Buhay

An saiyang aking lalaki iyo si Karl Diehl, sarong Aleman na aktor.

## Toltolan
Ensiklopedya

An **ensiklopedya** iyo an gibo nin susugan o compendium na nagtataong sumaryo nin kaaraman kun bakong pankagabsan o espesyal sa partikular na langtad o disiplina.

## Toltolan
Karl Etlinger

Si **Karl Franz Etlinger** (Oktobre 16, 1879 — Mayo 8, 1946) iyo an sarong Aleman na aktor sa pelikula. Nagtunga siya sa labi sa 110 na pelikula sa pag-ultanan kan taon na 1914 asin 1946.

## Toltolan
Karl Virtanen

Si **Karl Fredrik Virtanen** (namundag: Nobyembre 15, 1971 sa Motala, Östergötland County) iyo an Swedish-Finnish journalist asin dating kolumnista para sa dyaryong Swedish na *[[Aftonbladet]]* asin host para sa talk show Studio Virtanen sa Swedish TV8. Nakapaghost na man siya para sa pasale sa radyo na Sveriges Radio. Para sa *Aftonbladet*, nagin siya correspondent sa New York City, nakokontribwir sa semanal na kolum dapit sa buhay sa syudad. 

Nakapagreport na man siya sa alingan, siring kan Eurovision Song Contest.

## Toltolan
Kadakulaan na rona

An **kadakulaan na rona** iyo an rehiyon nin labilabing tawong urban agglomeration asin an saiyang kapalibotan na teritoryo na naghihiras nin industriya, ronang komersyal, transport network, inprastraktura asin paharong. An metro area parating kompwesto nin dakol na pangenot na syudad, hurisdiksyon asin munisipyo: pagtaraid, townships, boroughs, syudad, banwaan, exurbs, suburbs, kondado, distrito, siring man mga estado asin nasyon siring kan euro districts. Bilang sosyal, ekonomiko asin politikal na institusyon nagbabago, an kadakulaan na rona nagin importanteng ekonomiko asin politika na mga rehiyon.

## Toltolan
Kadakulaan na Davao

An **Kadakulaan na Davao** iyo an kadakulaan na rona sa Mindanao, Filipinas. Kabali digdi an mga syudad nin Davao, Digos, Mati, Panabo, Samal asin Tagum asin sa limang probinsya kan Rehiyon Davao. An Kadakulaan na Davao iyo an saro sa tulong kadakulaan na rona sa Filipinas. Pigpapamahalaan ini kan Metropolitan Davao Development Authority.

Ini an pinakadakula na metropolitanong rehiyon sa rona nin daga asin ikaduwa sa pinakamatawo sa Filipinas.

## Toltolan
Giorgia Meloni

Si **Giorgia Meloni** (; namundag 15 Enero 1977) sarong Italyanong politiko na nagsisirbeng primer ministro nin  Italya poon kan 22 Oktobre 2022, an pinakaenot na babae na magtukaw sa siring na katongdan. Myembro sa Chamber of Deputies poon pa 2006, pinamayohan niya an Brothers of Italy (FdI) partido politikal poon pa kan 2014, asin siya man an presidente kan European Conservatives and Reformists Party poon 2020.
## Toltolan
Sergio Mattarella

Si **Sergio Mattarella**  (; namundag 23 Hulyo 1941) sarong Italyanong politiko, huwes, akademiko, asin abogadong nagsirbe komo presidente nin Italya poon 2015. Siya an ikaduwang pinakahalawig nagserbing presidente nin Italya.

## Toltolan
Matteo Renzi

Si **Matteo Renzi**  (; namundag 11 Enero 1975) sarong Italyanong politiko na nagsirbe bilang primer ministro nin  Italya poon 2014 abot 2016. Siya dangan nagin senador para sa Florence poon 2018. Si Renzi nagsirbe komo lider kan Italia Viva (IV) poon 2019, ta siya nagin sekretaryo kan Democratic Party (PD) poon 2013 sundo 2018, na may sarong taon na loktaw kan 2017.

Pakaserbi bilang presidente kan  probinsya nin Florence poon 2004 abot 2009 asin bilang alkalde nin Florence poon 2009 abot 2014, si Renzi naelehir na sekretaryo nin PD kan 2013, asin dangan nagin Primer Ministro sunod na taon. Sa edad na 39 taon, si Renzi, na kan oras na idto pinakahubin na lider kan G7 asin siya an enot na alkaldeng nagsirbe direkta dagos sa pagka Primer Ministro. Kan siya yaon sa poder, an gobyerno ni Renzi nagpautob nin mga reporma, kaiba an paghira sa ley elektoral nin Italya, pagpatugak kan mga leyes sa labor asin employment sa katuyohan gumantad an ekonomiya, asin mahiwas na reporma sa administrasyon publiko, an pagpasimple kan mga pagbista sa korte, am introduksyon sa same-sex civil unions, asin an pagpara' kan mga saradit na mga buwis.

## Toltolan
Mario Draghi

Si **Mario Draghi**  (; namundag 3 Septyembre 1947) sarong Italyanong ekonomista, akademiko, banker, asin empleyado sibil na nagsirbe komo primer ministro nin Italya poon 13 Pebrero 2021 abot 22 Oktobre 2022. Bago kan saiyang pagkanombra bilang primer ministro, siya nagsirbe bilang Presidente kan European Central Bank (ECB) pag'ultan nin 2011 asin 2019. Si Draghi nagin man Chair kan Financial Stability Board pag'ultan nin 2009 asin 2011, dangan Gobernador kan Bank of Italy pag'ultan nin 2006 asin 2011.

Pakalihis nin halawig na karera bilang akademikong ekonomista sA Italya, si Draghi nagtrabaho sa World Bank sa Washington, D.C., sa kalawigan kan mga taon 1980, asin kan 1991 nagbalik sa Roma ta nagin Direktor Heneral kan Italian Treasury. Nagbutas siya sa opisyong iyan pakasarong dekada asin nagbali sa Goldman Sachs, kun saen 
siya nagtener sagkod na siya nanombrahan  bilang Gobernador nin Bank of Italy kan 2006. An turno niya bilang Gobernador natungod na gayo sa  2008 Great Recession, asin sa katahawan kaini siya napili na gibohon pinakaenot na Chair kan Financial Stability Board, an nagsalida sa Financial Stability Forum.

## Toltolan
Parakpak

An **parakpak** iyo an sarong porma nin ovation o pag-omaw na pigpapahayag sa paagi kan akto nin pagtama kan mga palad, tanganing makagibo nin ribok. An mga audience parating nagparalakpak pagkatapos kan performance, siring kan musical concert, diskurso, o dulâ, bilang senyales nin pag-ogma asin pag-uyon.

## Kasaysayan

An edad kan kustombre nin pagparakpak bakong syerto, alagad iyan lakop sa mga kultura kan tawo. An pagkakalaen kan saiyang porma limitado sana sa kapasidad kan paggibo nin paagi tanganing makagibo nin ribok. (e.g., pagparadagpadag kan bitis o rapping kan kamaoo o mga kamot sa lamesa).

## Toltolan
Kalinigan

An **kalinigan** iyo an estado kan pagigin malinig asin talingkas sa mikrobyo, ati o basura, asin an habit kan pagkamit asin pagmantenir kan estado na iyan. Nakakamit an kalinigan sa paagi kan paglinig. Sa kultura, an kalinigan parating marhay na kalidad, pig-iindikar sa aporismo: "An kalinigan iyo an kasunod kan pagigin maka-Dios", asin posibleng pighihiling bilang nagkokontribwir sa ibang ideals siring kan salud asin kagayonan.

## Toltolan
Paglinig

An **paglinig** iyo an proseso kan paghali kan dai magugustuhan na sabstans, siring kan ati, infectious ahente, asin iba pang impyuridad, gikan sa mga bagay o kapalibotan. Pigsasagibo an paglinig parating para sa aesthetic, hygienic, functional, pangkapalibotan, o sa kaligtasan na katuyuhan. Nangyayari an kalinigan sa manlaenlaen na konteksto, asin paggamit sa manlaenlaen na paagi. Nagkapirang okupasyon an devoted sa paglinig.

## Toltolan
Karl Harst

Si **Karl Harst** (1496 — 1563) iyo an ikakag-anom na siglong diplomat kan Duchy of Cleves asin sarong humanista. Nakamidbidan niya si Erasmus asin inadaptar an Erasismo, huli ta siya nagin assistant asin courier.

## Toltolan
Vladimir Makei

Si **Vladimir Vladimirovich Makei** (; ; 5 Agosto 1958 – 26 Nobyembre 2022) sarong Belarusong politiko na nagin Ministro nin Panluwas nin Belarus poon  2012 sagkod na siya nagadan kan 2022.

## Kaamayi nin buhay/ edukasyon
Si Vladimir Makei namundag kan 5 Agosto 1958 sa Grodno Region, Byelorussian SSR. Siya naggradwar sa Minsk State Pedagogical Institute of Foreign Languages kan 1980. Siya nagserbi sa Pwersa Armada nin USSR asin sa Pwersa Armada nin Belarus pakatunaw kan  Unyon Sobyet. Siya nagretiro kan 1993 bilang sarong koronel.

## Karera
Si Makei nagserbi sa ministriya bilang sekretaryo nin magkapirang departamento: Information and Humanitarian Cooperation, Analysis and Forecast, Office of the Minister and State Protocol Service. Poon 1996 abot 1999 siya nagtrabaho sa embahada nin Belarus sa Paris komo sarong counselor. Poon 2008 abot 2012 siya nagtrabaho bilang Chief of Staff ki Alexander Lukashenko. Poon 20 Agosto 2012 siya nagin Ministrong Panluwas. Kan Enero 2011, si Makei na-blacklist kan European Union pakapangyari kan eleksyon presidensyal asin kan surunod na mga mprotesta;alagadr, an ban hinale na pakalihis sarong taon magianan lang an diplom atikong poakirelasyon kan Belarus sa iban g nasyon.

Durante kan 2020 Belarusong mga protesta, si Makei nagtaram sa sarong tiripon sa Ministriyang Panluwas na isayman dai nag'uuyon sa polisya nin estado maghale sa ministriya. Saiya man na pigbawal an siisayman sa personahe sa opisina na magbali sa mga protesta. Duwang empleado na nagpiket dara an mga puting papel sinda pinatalsik sa trabaho sa laog kan semana (saro sa nahale sa trtabaho nag'usip sa peryodista na pigsisante siya huli "sa pag'aliwalas sa saiyang trabaho").
Kan Pebrero 2021,si Makei pi'akusar mga diplomat sa pagsotsot na magtumang asin pagpalakop nin mga impormasyon na laban sa estado. Kan Abril 10, 2021, si Makei naghuma' na an "sosyedad sibil" sa Belarus “mapapara” kun magimponer nin mas higot na mga lakdang.

Durante kan siya nagtutukaw na Chief of Staff, si Makei namahala kan kooperasyon kan gobyerno sa Briton na PR firm Bell Pottinger. Si Mikalai Khalezin, direktor sa Belarus Free Theatre, nagsabi na si Makei iyo an responsable sa pagsala' sa saiyang teatro na iyo an naggagatong kan mga aktibidad ni Khalezin kontra ki anti-Lukashenko. Mga sarong semana bago kan 2010 na eleksyon, si Makei pig'aakusar an oposisyon sa Belarus na nag'aandam nin 
armadong probokasyon.

## Toltolan
Gatol

An **gatol** iyo an sensasyon na nagkakawsa nin pagmawot o reflex na magkagaw. Pinugol kan gatol an dakol na pagbalo tanganing iklasipikar bilang maski arin na klase nin sensory na karanasan. Igwa nin dakol na pagkakaagid an gatol sa kulog, asin mantang sinda bakong marhay na sensory na karanasan, magkalaen an saindang behavioral response patterns. Nakakagibo nin withdrawal reflex an kulog, alagad an gatol naggigiya sa reflex na magkagaw.

## Toltolan
Dermatolohiya

An **dermatolohiya** iyo an sangay kan medisina na manongod sa kublit. Iyo iyan an espesyalidad kan kapwa medikal asin surgical na aspeto. An dermatologo iyo an espesyalistang medikal na doktor na nagmamanehar sa mga helang na may kinaaraman sa kublit, buhok, kuko, asin iba pang mga kosmetikong problema.

## Toltolan
Xeroderma

An **xeroderma**, **xerosis** o **xerosis cutis**, o simpleng **mamarang kublit**, iyo an sarong kondisyon sa kublit.

An terminong medikal na xeroderma, nangangahulugan na "mamarang kublit",  ginuno sa modernong Latin na *xero-* 'mamara' + Griyegong *derma* 'kublit'.

Sa kadaklan na kaso, an mamarang kublit pwedeng ligtas na bulongon gamit an emolients o moisturizers. Komun na nangyayari an xeroderma sa anit, ibabang tabay, takyag, kamot, knuckles, gilid kan abdomen, asin paa. An mga sintomas na asosyado sa xeroderma iyo an mga kondisyon sa kublit siring kan pag-ubak kan kublit (an nahihiling na pag-ubak kan panluwas na suon kan kublit), paggatol, asin skin fissures (baratak na kublit).

## Toltolan
Karl Hannemann

Si **Karl Hannemann** (Marso 4, 1895 — Nobyembre 13, 1953) iyo an Aleman na aktor sa pelikula.

Namundag siya Freiburg, Saxony, Germany, nagadan siya sa edad na 55 sa Berlin.

## Piniling pilmograpiya
* *[[The Graveyard of the Living]]* (1921)
* *[[And Yet Luck Came]]* (1923)
* *[[Under the Lantern]]* (1928)
* *[[The Man with the Frog]]* (1929)
* *[[The Street Song]]* (1931)
* *[[No Money Needed]]* (1932)
* *[[Five from the Jazz Band]]* (1932)
* *[[Dreaming Lips (1932 film)|Dreaming Lips]]* (1932)
* *[[Under False Flag (1932 film)|Under False Flag]]* (1932)
* *[[Three Bluejackets and a Blonde]]* (1933)
* *[[Hitlerjunge Quex (film)|Hitlerjunge Quex]]* (1933)
* *[[Love, Death and the Devil]]* (1934)
* *[[The Island (1934 film)|The Island]]* (1934)
* *[[The Higher Command]]* (1935)
* *[[The Night With the Emperor]]* (1936)
* *[[The Impossible Woman (1936 film)|The Impossible Woman]]* (1936)
* *[[Augustus the Strong (film)|Augustus the Strong]]* (1936)
* *[[The Hour of Temptation]]* (1936)
* *[[The Impossible Woman (1936 film)|The Impossible Woman]]* (1936)
* *[[The Yellow Flag]]* (1937)
* *[[Togger (film)|Togger]]* (1937)
* *[[Patriots (1937 film)|Patriots]]* (1937)
* *[[Dangerous Game (1937 film)|Dangerous Game]]* (1937)
* *[[Capriccio (1938 film)|Capriccio]]* (1938)
**[[The Secret Lie]]* (1938)
* *[[Freight from Baltimore]]* (1938)
* *[[You and I (1938 film)|You and I]]* (1938)
* *[[Steputat & Co.]]* (1938)
* *[[Robert Koch (film)|Robert Koch]]* (1939)
* *[[The Life and Loves of Tschaikovsky]]* (1939)
* *[[Nanette (film)|Nanette]]* (1940)
* *[[Our Miss Doctor]]* (1940)
* *[[The Three Codonas]]* (1940)
* *[[The Fox of Glenarvon]]* (1940)
* *[[The Girl at the Reception]]* (1940)
* *[[The Lucky Seven]]* (1940)
* *[[We Make Music]]* (1942)
* *[[Andreas Schlüter (film)|Andreas Schlüter]]* (1942)
* *[[Diesel (1942 film)|Diesel]]* (1942)
* *[[Much Ado About Nixi]]* (1942)
* *[[Summer Nights (1944 film)|Summer Nights]]* (1944)
* *[[The Woman of My Dreams (1944 film)|The Woman of My Dreams]]* (1944)
* *[[The Black Robe (film)|The Black Robe]]* (1944)
* *[[Somewhere in Berlin]]* (1946)
* *[[Marriage in the Shadows]]* (1947)
* *[[Street Acquaintances (1948 film)|Street Acquaintances]]* (1948)
* *[[Journey to Happiness]]* (1948)
* *[[The Cuckoos (1949 film)|The Cuckoos]]* (1949)
* *[[The Appeal to Conscience]]* (1949)
* *[[Quartet of Five]]* (1949)
* *[[The Great Mandarin]]* (1949)

## Bibliograpiya
* Shandley, Robert R. *Rubble Films: German Cinema in the Shadow of the Third Reich*. Temple University Press, 2001.
Kulturang popular

An **kulturang popular** iyo an pangkagabsan na pigmimidbid kan mga myembro kan sosyedad bilang sarong set nin mga kaugalian, pagtubod, artistikong awtput (midbid man bilang, **popular na arte** o **masang arte**) asin mga bagay na dominante o prevalent sa sosyedad sa sarong tinaong punto nin panahon.

## Toltolan
Sosyedad

An **sosyedad** iyo an sarong grupo nin indibidwal na imbwelto sa persistent na sosyal na interaksyon o dakulang sosyal na grupo na naghihiras nin parehong sosyal na teritoryo, tipikal na subject sa parehong politikal na  awtoridad asin dominanteng kultural na lalaoman.

## Etimolohiya
An terminong "sosyedad" naggikan sa ika-12 na siglong French *société* (nangangahulugan 'kaiba'). Ini man sa liwat ginuno sa katagang Latin na **, na sa liwat ginuno gikan sa pangngaran na *socius* ("comrade, katood, ally"; adjectival form na *socialis*) ginamit tanganing iladawan an bugkos o interaksyon sa pag-ultanan kan mga partido na makinatood, o kisswera sibil. Mayo nin artikulo, an termino pwedeng magpanongod sa kabilugan kan sangkatawuhan (siring man: "an sosyedad sa pangkagabsan", "society at large", asbp.), minsan siring idtong mga bakong makinatood o bakong sibil sa natatada kan sosyedad sa sentidong ini posibleng magin "antisocial".

## Toltolan